**A fenntarthatóságot ötvözi a kortárs művészettel a Lexus kollaborációja Marjan van Aubel napeneriga-tervezővel**

2024. január 8.

**Lenyűgöző installációt mutatott be a Lexus Marjan van Aubel neves napenergia-tervező közreműködésével az ICA Miami szoborkertjében. A "8 perc és 20 másodperc" fantázianévre hallgató alkotás nevét a Nap fénye által bejárt út időtartamáról kapta, ezzel is felhívva a figyelmet a karbonsemleges energia felhasználási lehetőségeire. Az installáció a Lexus elektromos járművének, az LF-ZC-nek, egyedi reinterpretációját képviseli, melyben Marjan van Aubel organikus fotovoltaikus (OPV) cellákat alkalmazott.**

Izgalmas kortárs művészeti projektet vitt végig a Lexus és az elismert holland napenergia-tervező, Marjan van Aubellel, hogy egy vibráló, napenergiával működő installációt hozzanak létre a Miami Kortárs Művészeti Intézet (ICA Miami) szoborkertjében. Az LF-ZC, a Japán Mobilitási Kiállításon tavaly összel bemutatott következő generációs akkumulátoros elektromos koncepcióautó által inspirált és a Random Studio térbeli élménytervező stúdióval közösen megvalósított interaktív installáció, a Lexus és van Aubel munkáját emeli olyan szintre, amely már a formatervezés és a technológia határait feszegeti a karbonsemleges jövő felé. Az installáció decemberben, a 2023-as Miami Művészeti és Dizájnhét alatt volt látható.

A „8 perc és 20 másodperc” címet viselő installáció, arra az időre utal, amely alatt a napfény eléri a Földet, ragyogóan bemutatva a karbonsemleges energia hasznosításában rejlő hihetetlen lehetőségeket. A Lexus új, úttörő elektrifikált modelljének szobrászati újragondolásáról van szó, amelyhez van Aubel egyedülálló módon organikus fotovoltaikus (OPV) cellákat alkalmaz, amelyeket általában napenergia-eszközökben használnak. Van Aubel napelemes tervezési szakértelmén keresztül ez az installáció nemcsak a nap útja előtt tiszteleg, hanem a Lexus környezettudatos és technológiailag úttörő elektromos járművének zsenialitását is erősíti. A Lexus megingathatatlan elkötelezettsége a társadalmi felelősségvállalás mellett a mobilitás tervezésében és szélesebb társadalmi összefüggésekben vezérli a márkát, és arra ösztönzi, hogy megkérdőjelezze a konvenciókat és túllépjen a korlátokon, miközben élteti a fenntarthatóság széleskörű vízióját. Az LF-ZC (Lexus Future Zero-emission Catalyst) koncepció a Lexus következő generációs BEV-kínálatának része. Ahogy a neve is jelzi, a modell az elektromos korszak új élményeinek katalizátorát képezi, beleértve a fokozott menetdinamikát, a kompromisszumok nélküli dizájnt és az új exkluzív szolgáltatásokat – a Lexus márka ígéretének megtestesítője, hogy olyan autókat készít, amelyek gazdagítják az igényes ügyfelek életét.

Az installáció van Aubel első nyilvános projektje volt Miamiban. A Lexus 2018 óta állít ki installációkat a Miami Művészeti és Dizájnhéten, és ez a projekt az ICA Miamival való partnerségük második évét jelzi. A Lexus és az ICA Miami együttesen olyan élmények megteremtése mellett kötelezte el magát, amelyek arra inspirálják a látogatókat, hogy elgondolkodjanak a kreatív tervezés pozitív hatásán. Az installáció megvalósítása érdekében van Aubel stúdiója együttműködött a Random Studióval és az elismert Certified B Corporation vállalattal, amely világszerte magával ragadó térbeli élményeket hoz létre. Az installáció az LF-ZC-t modellezte méretarányosan, olyan OPV lapokból építve, amelyek színes árnyékokat vetnek, ahogy a napfény a nap folyamán rájuk esik. A szoborban elhelyezett fény- és mozgásérzékelők tovább fokozzák az installáció magával ragadó, interaktív jellegét, olyan vizuális látványt teremtve, amely aktiválja az érzékeket, és megtestesíti a Lexus elektromos forradalmának inspiráló lehetőségeit.

Marjan van Aubel világszerte elismerést szerzett azzal, hogy esztétikus megoldásokon keresztül a napenergiát a mindennapi életbe ülteti. A fenntarthatóság szenvedélyes szószólójaként a művészeti és a formatervezési ágazatban, gyakorlata és kutatása díjnyertes bútor- és világítástervezést, valamint lenyűgöző köztéri installációkat eredményezett. Emellett társalapítója a világ első Solar Biennáléjának, és figyelemre méltó munkái olyan rangos intézményekben láthatók, mint a MoMA, a Vitra Design Museum, a Stedelijk Museum, valamint a Victoria and Albert Museum.

„*A Lexus elkötelezettsége az innováció és a kézművesség iránt egybecseng saját gyakorlatom etikájával, amely szerint a funkcionális dizájn egyszerre lehet fenntartható és esztétikailag szép. Remélem, hogy ezzel az együttműködéssel fényt deríthetünk arra a koncepcióra, hogy a fenntartható tervezési megoldások egyben művészeti alkotások is.*” – mesél az együttűködés kapcsán Marjan van Aubel.

„*Megtiszteltetés számunkra, hogy Marjan van Aubel, a napelemes tervezés úttörője, velünk dolgozik, hogy szakértelmét és zsenialitását a BEV Concept autó megálmodására használja. A fenntartható, emberközpontú tervezés iránti rendíthetetlen elkötelezettsége olyan tulajdonság, amelyet itt a Lexusnál nagyra értékelünk. Nem is tudtunk volna jobb helyszínt elképzelni az installációjának bemutatására, mint az ICA Miami, amely egy világszínvonalú intézmény.*” – teszi hozzá Brian Bolain, a Lexus globális marketingvezetője.

„*Az ICA Miami számára kiemelt fontosságú a környezeti fenntarthatóság, mivel egész évben elköteleztük magunkat a szénlábnyomunk minimalizálása és kompenzálása mellett. Marjan van Aubel erőteljes munkája a Lexusszal közösen jelentős előrelépést jelent az innovatív fenntartható tervezés terén, és jól mutatja, hogy a globális ökológiai aggodalmak hogyan mozgatják a kortárs megoldásokat. Nagy örömünkre szolgál, hogy a Miami Művészeti Hét alatt fontos platformot biztosíthattunk Marjan van Aubel és erőteljes munkássága számára.*” – árulja el Alex Gartenfeld, az ICA Miami Irma és Norman Braman művészeti igazgatója.

**Marjan van Aubel**

A Marjan van Aubel Studio egy díjnyertes innovatív napenergia-tervezési iroda, amely a napenergiát a mindennapi életbe helyezi. A pozitív jövőért tervez a fenntarthatóság, a formatervezés és a technológia területeinek ötvözésével. A stúdió tartós változást hoz létre a napenergia tervezésével, a napenergiát zökkenőmentesen integrálva környezetünkbe, például az épületekbe és a tárgyakba. Mindezt azzal a céllal, hogy a napenergia mindenki számára elérhetőbbé váljon. A legjelentősebb munkáik a Sunne, a Current Table, a Power Plant és a holland pavilon teteje a 2020-as dubaji világkiállításon. Marjan olyan globális márkákkal működött együtt, mint a Cos, Timberland, Swarovski, azzal a céllal, hogy felgyorsítsa a globális energia átállást a napenergiára. A Royal College of Art (Design Products MA) egyetemen 2012-ben, míg a Rietveld Academy DesignLAB (BA) karon 2009-ben szerzett diplomát. Emellett van Aubelt a 2022-es Holland Dizájnhét nagykövetévé nevezték ki, erősítve a kezdeményezést és saját napelemes ambícióit.

**A Miami Kortárs Művészeti Intézet**

A Miami Kortárs Művészeti Intézet (Institute of Contemporary Art, Miami, ICA Miami) célja a kortárs művészet folyamatos kísérletezésének előmozdítása, az új tudományok támogatása, valamint a művészet és az ötletek cseréjének elősegítése a Miami régióban és nemzetközi szinten. A kiállítások és programok energikus naptárán és gyűjteményén keresztül az ICA Miami fontos nemzetközi platformot biztosít a helyi, feltörekvő és kevéssé elismert művészek munkájának, és elősegíti korunk leginnovatívabb művészetének nyilvános megbecsülését és megértését. A 2014-ben indult ICA Miami 2017. december 1-jén nyitotta meg új állandó otthonát Miami Dizájn Negyedében. A múzeum központi elhelyezkedése kulturális horgonyt képez a közösségen belül, és erősíti szerepét a kulturális műveltség fejlesztésében az egész Miami régióban. A múzeum ingyenes belépést kínál, így a közönség számára egész évben nyílt, nyilvános hozzáférést biztosít a művészeti kiválósághoz. A Miami Kortárs Művészeti Intézet a 61 NE 41st Street, Miami, Florida 33137 címen található. További információkért látogasson el a www.icamiami.org weboldalra, vagy kövesse a múzeumot az Instagramon, a Twitteren és a Facebookon, és fedezze fel az ICA Channel-t, ahol betekintést nyerhet az ICA Miami kiállításaiba és a ma dolgozó legizgalmasabb művészek gyakorlatába.

**A Random Studio**

A Random egy Amszterdamban és Párizsban működő térbeli élménytervezési stúdió és B-cég. A stúdió olyan terek létrehozására összpontosít, amelyek az emberekkel, az építészettel, a természettel és a technológiával való kölcsönhatás alapján változnak és fejlődnek.